### | | | | --- | --- | | | | | --- | | **Byråd** 13. december 2016 Sagsnr. 710-2007-2006 Dok.nr. 710-2016-394094 Sagsbehandler DPJMH | | 197.                Forslag til ændring af Favrskov Kommunes styrelsesvedtægt (vederlag til udvalgsformænd mv.) - Åbent

###

|  |  |
| --- | --- |
| Tidl. politisk behandling | BY, 02.04.13, pkt. 37, BY, 30.04.13, pkt. 54,  BY, 12.12.13, pkt. 3 og pkt. 44  BY, 28.02.14, pkt. 29, BY 07.01.14, pkt. 3 |
| Forventet sagsgang | BY, BY |
| Lovgrundlag | Lov om kommunernes styrelse  Vederlagsbekendtgørelsen |

###

**SAGENS INDHOLD**

Regeringen, Socialdemokratiet, Det Radikale Venstre,
Konservative og Liberal Alliance indgik 9. maj 2016 en aftale om ændring af
fuldtidspolitikeres vederlæggelse. Aftalen er en opfølgning på
Morten Schou anbefalinger.

Aftalen indebærer, at borgmestrenes vederlag stiger med 31,4
%. I henhold til den første udmelding skulle stigningen træde i kraft 1. januar
2018. Dette er siden fremrykket, således at stigningen træder i kraft 1. januar
2017.

Kommunernes Landsforening (KL) har oplyst, at Lene Svendsen og
Indenrigsministeriet (nu Økonomi- og Indenrigsministeriet) på den baggrund har
sendt udkast til en ændret vederlagsbekendtgørelse i høring med frist den 7.
december 2016.  Ministeriet har overfor KL oplyst, at ministeriet forventer, at
bekendtgørelsen foreligger i endelig form senest 14. december 2016.

Denne sags behandling og indstilling forudsætter, at der
foreliggende udkast til bekendtgørelse vedtages inden udgangen af 2016.

**VURDERING**

Da vederlagene til alle udvalgsformænd og -medlemmer samt viceborgmesteren
er fastsat som en procentdel af borgmesterens vederlag, får stigningen i
borgmesterens vederlag en afsmittende effekt på deres vederlæggelse. Hvis
vederlæggelsen ønskes fastholdt på det nuværende niveau i den resterende del af
valgperioden, skal procentsatserne ændres.

Størrelsen af vederlæggelsen af formændene for de stående
udvalg, børn og unge-udvalget, og Folkeoplysningsudvalget er fastsat i
styrelsesvedtægten. Det betyder, at en ændring af procentsatserne, kræver en
ændring af Favrskov Kommunes styrelsesvedtægt, og i følge lov om kommunernes
styrelse skal det ske ved to behandlinger i Byrådet med mindst 6 dages
mellemrum.

Rolf Møller til viceborgmesteren, formændene for henholdsvis
Landsbyrådet og Udvalget for samspil mellem skoler, fritid og foreningsliv samt
alle udvalgsmedlemmerne er fastsat på byrådsmøder og vil derfor kunne ændres
ved en enkelt behandling i Byrådet.

I nedenstående oversigt fremgår de nuværende procentsatser
samt forslag til, hvad procentsatserne skal udgøre, hvis vederlæggelsen fra 1.
januar 2017 skal fastholdes på nuværende niveau.

|  |  |  |
| --- | --- | --- |
| De forskellige hverv | Nuværende  procentsats | Ny  procentsats |
| Viceborgmesteren | 10 % | 7,61 % |
| Formændene for de fem stående udvalg | 30 % | 22,83 % |
| Formanden for børn og unge-udvalget | 10 % | 7,61 % |
| Formanden for Folkeoplysningsudvalget | 5 % | 3,81 % |
| Formanden for Landsbyrådet | 5 % | 3,81% |
| Formanden for udvalget for samspil mellem skoler, fritid og foreninger | 2,12 % | 1,61 % |
| Medlemmerne af Økonomiudvalget og de stående udvalg | 4,69 % | 3,57 % |
| Medlemmet af børn og unge-udvalget | 1,56 % | 1,19 % |

Der er vedlagt forslag til styrelsesvedtægt 2017, hvor de
nye procentsatser er indarbejdet.

**ØKONOMI**

Udgiften til stigningen i borgmesterens vederlag svarende
til ca. 235.555 kr. vil blive håndteret i forbindelse med 1. budgetopfølgning i
2017. Det er endnu ikke afklaret om kommunerne kompenseres for merudgifterne
til de ændrede borgmestervederlag. Forhandlingerne forventes først gennemført
som en del af det kommende folketingsårs lov- og cirkulæreprogram.

Hvis Byrådet beslutter at fastholde niveauet for den øvrige
vederlæggelse på det nuværende niveau, så har sagen ingen yderligere
konsekvenser for Favrskov Kommune.

**INDSTILLING**

Borgmesteren indstiller til Byrådet:

1.   At forslag
til ændring af styrelsesvedtægt for Favrskov Kommune godkendes og videresendes
til 2. behandling på byrådsmøde 20. december 2016 med henblik på endelig
godkendelse.

2.   At
vederlagene til viceborgmester, alle udvalgsformænd og udvalgsmedlemmer
reguleres i overensstemmelse med ovenstående.

**BESLUTNING**

**Bilag**

|  |  |
| --- | --- |
| Styrelsesvedtægt 2017 forslag | 710-2016-392761 |
| Vederlagsbekendtgørelsen - udkast er i høring | 710-2016-394678 |